Marja de profit a companiei s-a situat anul trecut la 8%, în creștere cu două puncte procentuale față de anul precedent.  Tot din domeniul țigărilor vine și compania cu cel mai mare avans al câștigurilor față de anul 2008 în sectorul FMCG.  Philip Morris Trading și-a majorat câștigurile de șapte ori în intervalul 2008-2016, până la 95 milioane de lei, conform datelor de la Ministerul de Finanțe.